Københavns Adresseavis, 1783-10-07
Auctioner. Gaard og Jord. Onsdagen den 8 October førstkommende, om Eftermiddagen Klokken imellem 2 og 4 Slet bliver ved offentlig Auction Fierde Gang opbuden til Bortsælgelse Kastrups Kalk Fajance= og Sukker=Forme Fabriqve, ved Castrups Bye paa Amager beliggende, som bestaaer af følgende Bygninger og Herligheder: En grundmuret Hoved=Bygning 35 Alen lang, 20 Alen breed, 2 Etager til Veyen og 3 Etager til Stranden, indrettet til Værelser og endeel af Fajance=Fabriqven. En grundmuuret Bygning 88 Alen lang 1 Etage høy, hvorudi Fajance=Fabriqvens trende Brænde=Ovne og en liden Ovn med videre Indretning findes; En dito Bygning 29 Alen 2 Etager, hvorudi Sukkerforme=Fabriqven med Brændeovne, er indrettet; en dito 35 Alen lang 2 Etager, indrettet til Magazin; et Muur og Bindingsværks Huus 18 Alen 2 Etager høy indrettet til Værelse; En grundmuuret Bygning 28 Alen tildeels 2 Etager høy, indrettet til Værelse med videre; En dito Bygning 9 Alen 2 Etager, og paa Loftet en Metal=Klokke; En Bygning 34 Alen lang, hvorudi Glasur=Møllen og Værelser er indrettet; En Tverbygning 16 Alen 2 Etager høy, til Magazin; Et Muur og Bindingsværks Huus 20 Alen, en Etage indrettet til Værelse, og endelig uden for Værket en Bygning til Bagerie. Ved Værket en Hauge=Plads med Lyst=Huus og tvende steensatte Brønde. Mod Stranden trende Kalkovne, og en stor dito efter Svensk Opfindelse, som bestandig kan brænde, med videre muur og nagelfaste Pertinentier. Saa følger og med Værket 1) Udviisning til Kalksteens Brud paa Saltholmen og et der værende Vaanings=Huus med indrettet Smede Værkstæd, 2.) i det saakaldte Klint Værk i Odsherred med der værende Bygninger, en Kalk=Ovn, Jorder og liden Skovgrund anslaget til 6 og en halv Td. Hartkorn, saa og tvende Lodder Jord udi Ebbelykke Byes Marker, og et Stykke Eng Tangen kaldet, hvorudi haves Kalksteens Brud og Leer til Fasance, og 3) 2 Kalkfartøyer og en Lorrie med dertil værende Inventarium. End videre tillægges at følge med Verket, en Kobbel Ager Land omtrent paa 30 Tønder Udsædheliggende ved Maglebyelille paa Amager, saa og Græsning paa Saltholmen til 16 Material Heste imod 2 Rixdaler aarlig Afgift br. Stykket til Castrups Hovedgaards Eier. Til Fabriqven haves Bevilling at brygge, bage og brænde Brændeviin til Værkets Folkes Fornødenhed, og ligeledes Told Friheder paa Verkets Materialier og for dets Skibe. Stædet er deruden beqvem til Seylads og derved sikker Ankerst og Havne Grund. End videre bliver samme Tiid Castrups Hofvedgaard med Bygninder, Hauger og Jorder separatim og dernæst conjunctim med Fabriqverne opbuden til Bortsælgelse; bemeldte Hovedgaards Bygninger bestaaer af følgende: Udi Forgaarden en grundmuret Bygning 27 Al. lang 1 Etage høy med Kielder under, derved tvende Fløye og et dito Sidehuus 22 Al. lang 1 Etage høy, alt indrettet til Værelser med Kiøkkener, et dito Sidehuus indrettet til Brygger=Brændeviinsbrænderie og Bagerhuus hvorudi en indmuret Brygger Kiedel, et Støvkar, et Rostkar, et Svalekar og et Tappekar, en indmuret Kobber Brændeviinspande med Hat, Pibe= og SvaleTønde, et Mæskekar, en brandfrie Kølle og en Bagerovn; en dito grundmuret Bygning 55 Al. lang 1 Etage høy til Stald, og Foerlade, en Muur og Bindingsværks Bygning til Loe og Kornlade, en Hønsegaard med grundmuret Hønsehuus, der bag ved en Hauge med endeel Frugttræer, og for Enden deraf en med Stakitværk indhegnet Vænge. Udi den saa kaldte Mellem Gaard; en tildeels af Kampesteen grundmuret Bygning 24 Fag lang indrettet til Fæe=Stald; en gammel forfalden Bygning med klinede Vægge og Halm=Tag paa 8 Fag; en grundmuuret Bygning 28 Al. lang 1 Etage høy, indrettet til Værelser og Maske=Kule; derved en Hauge hvorudi endeel Frugttræer; Uden for Haugen en Bygning paa 6 Fag Bindingsværk og teglhengt, indrettet til Smede=Værksted. I det store Vænge; et grundmuret Vaaningshuus paa 7 Fag teglhengt, med videre muur= og nagelfaste Pertinentier. Til Gaarden behørig Brandredskab. Jorderne, som ere udskiftede af Fælledskabet med øvrige Amagerlands Beboere, skal i alt bestaae af 39 a 40 Tdr. Hartkorn, og deels ligefor deels strax ved Gaarden er beliggende. Derforuden haves Anpart i Saltholmen til Høveders Græsning.